**Momondo** on ilmainen ja riippumaton matkahakusivusto, joka toimii 35 markkina-alueella mahdollistaen lentojen, hotellien ja vuokra-autojen etsimisen ja vertailun ympäri maailman. Matkahakusivu aloitti toimintansa Suomessa vuonna 2012. Momondo ei myy mitään: sen sijaan se tarjoaa mahdollisuuden verrata hintoja ja tarjouksia minä tahansa ajankohtana, ja ohjaa käyttäjän valitun matkantarjoajan sivulle tekemään varauksen.

Matkahakupalvelun lisäksi momondo tarjoaa matkavinkkejä sekä matkainspiraatiota Inspiroidu!-blogissaan.

Historia
--------

Momondo on perustettu Tanskassa vuonna 2006 ja sen pääkonttori sijaitsee Kööpenhaminassa. Vuonna 2016 Momondon henkilöstömäärä kasvoi yli 200 työntekijään, jotka edustavat yli 40 eri kansallisuutta. Kun momondo perustettiin vuonna 2006, se oli ensin pelkkä lentohakukone. Lokakuussa 2007 sivusto päivitettiin ja silloin se laajeni käsittämään myös Inspiroidu!-matkablogin. Vuonna 2009 yritys julkaisi sarjan kaupunkioppaita, joista sittemmin syntyi momondo places; kaupunkioppaiden sarja älypuhelinsovelluksina. Siitä lähtien momondo on laajentanut palveluvalikoimaansa käsittämään myös hotellien sekä vuokra-autojen hintavertailun.

Huhtikuussa 2011 brittiläis-amerikkalainen matkahakuyritys Cheapflights Media Ltd (nyk. **Momondo Group** Ltd) osti momondon ja sen silloisen emoyhtiön Skygaten. Kaupan jälkeen momondo jatkoi toimintaansa itsenäisenä tytäryhtiönä.

Vuonna 2014 **Momondo Group** myi osake-enemmistönsä amerikkalaisille Great Hill Partners -pääomasijoitusyhtiölle.

Toukokuussa 2016 **Momondo Groupin** vuoden ensimmäisen neljänneksen liiketoiminnan tuotoksi raportoitiin 30 miljoonaa dollaria, ja momondo vastasi 60 % osuutta tästä.

Palkinnot
---------

Vuonna 2010 Travel + Leisure nimesi momondon parhaaksi matkasivustoksi tarjoushintojen etsimiseen.

Frommer’s nosti momondon ensimmäiselle sijalle listallaan "10 parasta lentohakusivustoa".

Travolution Awards palkitsi momondon  parhaana metahakusivustona sekä vuonna 2014 että 2015.

momondo on saanut hyvän vastaanoton myös kansainvälisessä mediassa: yhdysvaltalainen talouslehti Forbes nimesi momondon "yhdeksi parhaista matkasivustoista matkatarjousten etsimiseen metahakukoneella, joka on yksi markkinoiden intuitiivisimmista" heidän "Parhaat Matkasivustot Seuraavan Seikkailusi Suunnitteluun" -artikkelissaan, ja The New York Times ylisti sivustoa "sen kyvystä löytää lentoyhdistelmiä, joita et löydä mistään muualta."

Viittaukset
-----------

1. ↑  Momondo Inspiration! *momondo.com*.  Arkistoitu 21.6.2017. Viitattu 26.6.2017.
2. ↑  Momondo moves into hotel search *Tnooz*.  June 2011. Viitattu 26.6.2017.
3. ↑  Momondo name to carry Cheapflights into non-English speaking territories *Tnooz*.  12 November, 2012. Viitattu 26.6.2017.
4. ↑  Cheapflights invest in travel meta-search site Momondo *TechCrunch*.  29 March 2011. Viitattu 26.6.2017.
5. ↑  Cheapflight-owner Momondo Group Gets 130 Million in Funding from Great Hill *Skift*.  17 October, 2014. Viitattu 26.6.2017.
6. ↑  Momondo Group Notches 30 Million in Q1 Revenue, Think It's Entered Top Tier *Skift*.  19 May, 2016. Viitattu 26.6.2017.
7. ↑  Best Travel Websites *Travel & Leisure*.  October, 2010. Viitattu 26.6.2017.
8. ↑  The 10 Best (And Worst) Airfare Search Sites *Frommers*.  September, 2015. Viitattu 26.6.2017.
9. ↑  2014 Winners *Travolution Awards*.  November, 2014.  Arkistoitu 24.4.2017. Viitattu 26.6.2017.
10. ↑  2015 Winners *Travolution Awards*.  November, 2015.  Arkistoitu 29.5.2017. Viitattu 26.6.2017.
11. ↑  Top Travel Websites For Planning Your Next Adventure *Forbes*.  March 29, 2016.
12. ↑  Tips For Last-Minute Holiday Travel *The New York Times*.  November 13, 2014. Viitattu 26.6.2017.

Aiheesta muualla
----------------

* momondo.fi